Nettverket av samfunnsvitenskapelige forskningsinstitutter (NSF)

Moderniseringsdepartementet
postmottak@mod.dep.no

									Oslo 6 juli 2005

Høringsuttalelse

Vi viser til høringsbrev om endringer i regelverket for offentlige anskaffelser. 

I forslaget til ny forskrift om offentlige anskaffelser foreslås det at verdien for anskaffelser som må kunngjøres og følge prosedyrereglene, heves fra 200 000 kroner til 500 000 kroner eks. mva. NSF støtter dette forslaget.

I løpet av de siste årene har forskningsinstituttene blitt langt mer konkurranseutsatt. Dette har vært en bevisst politikk fra myndighetenes side da konkurranse både kan være samfunnsmessig lønnsomt og stimulerende. Forskningsinstituttene bruker i økende grad også ressurser for å konkurrere i det internasjonale markedet. Det virker skjerpende og ansporer til økt kvalitet i forskningen.

Konkurransesituasjonen har imidlertid også problematiske sider da det er mange tilbydere i et begrenset nasjonalt marked. Vi registrer at det nasjonalt skapes stadig nye konkurransearenaer med små ressurser. Ikke minst har terskelverdien på 200 000 kroner bidratt til at instituttene bruker en økende andel av sin tid til anbudsforberedelser der uttellingsprosenten er lav. For å levere anstendige anbud til slike oppdrag vil det normalt gå med minimum 40 000 kroner per tilbyder. Med ti tilbydere vil samlet arbeidsinnsats være minimum 400 000 kroner for å kunne konkurrere om et oppdrag på 2000 000 kroner. Dette kan ikke være samfunnsmessig lønnsomt. På denne bakgrunn er det derfor utmerket at Moderniseringsdepartementet nå foreslår at rammen for å kreve offentlig anbudsinnbydelse blir hevet til 500 000 kroner. 

NSF mener imidlertid at en terskelverdi på 500 000,- kroner fremdeles er for lav. Vi ber derfor Moderniseringsdepartementet vurdere om ikke beløpet bør heves til én million kroner. Det vil ytterligere frigjøre mer tid til internasjonalt engasjement og ikke minst bidra til at instituttene bruker mindre tid på søknadsskriving og mer tid på å levere gode offentlig tilgjengelige bidrag til nytte for beslutningstakere og til glede for allmennheten. 

Med hilsen 
for Nettverket av samfunnsvitenskapelige forskningsinstitutter

Petter Aasen